มือร้อน เท่าร้อน แต่ไม่มีไข้ตัวก็ไม่ร้อนค่ะมีแต่มือกับเท้าร้อนเกิดจากอะไรเป็นมาได้หลายเดือนแล้วค่ะ
สวัสดีค่ะ อาการมือร้อน เท้าร้อน โดยที่ไม่ได้มีไข้ คือวัดอุณหภูมิได้ไม่เกิน 37 องศาเซลเซียส ก็แสดงว่าไม่ได้เกิดจากการมีไข้ ซึ่งมักเกิดจากโรคติดเชื้อต่างๆ ดังนั้น การที่รู้สึกร้อนตามมือและเท้า แสดงว่าการทำงานของประสามสัมผัสผิดปกติไป โดยเป็นผลจากเส้นประสาทขนาดเล็กบริเวณปลายมือปลายเท้าที่ทำงานผิดปกติ ซึ่งสาเหตุ ได้แก่- ความเสื่อมตามอายุ อาจพบในคนอายุมากได้- โรคเบาหวาน-โรคไตเรื้อรัง- โรคภูมิแพ้ตนเองชนิดต่างๆ เช่น ข้ออักเสบรูมาตอยด์ โรคพุ่มพวง เป็นต้น- มีภาวะไทรอยด์ฮอร์โมนต่ำ- ติดสุราเรื้อรัง- ขาดวิตามินบี 1 บี 6 บี 12 หรือไนอะซิน หรือได้รับวิตามินดีมากไป- ติดเชื้อ HIV- เป็นผลจากการได้รับยาเคมีบำบัด ได้รับสารพิษหรือโลหะหนัก เป็นต้นและมีส่วนหนึ่งที่ไม่ทราบสาเหตุหากยังคงมีอาการต่อเนื่อง แนะนำว่าควรไปพบอายุรแพทย์เฉพาะทางระบบประสาท เพื่อตรวจหาสาเหตุและรักษาค่ะ